als_Latn dik_Latn sag_Latn
aSport- Hamdi Salihi është rikthyer në formën e tij më të mirë, dhe është kthyer të bëj atë që bën më mirë: gola. Mbrëmjen e djeshme sulmuesi kuqezi që luan për Hapoel Akre ka shënuar dhe golin e parë në këtë sezon për skuadrën e tij, në barazimin shtëpiak 1-1 ndaj Beitar Jeruzalem.
Ka qënë minuta e 80-të kur ka shënuar Hamdi Salihi duke i dhënë barazimin skuadrës së tij, një pikë e rëndësishme duke parë që takimi për vendasit e udhëhequr në sulm nga shkodrani kishte nisur në malore, duke parë që Beitar Jeruzalem shënoi shumë shpejt me anë të Dasit. Salihi në këtë ndeshje ka pasur dhe dy raste të pastra për shënim përpara se të shënonte golin e barazimit përfundimtar, por dy herë u ndal me sukses nga portieri miqve. Goli ka ardhur në minutën e 80-të, kur portieri Beitar është dorëzuar përballë një goditje të shkëlqyer me kokë nga bomberi kuqezi.
Ky ishte dhe goli i parë për Salihin në këtë sezon në Izrael pas tre javësh kampionat. Hapoel Akre renditet në vendin e dhjetë me 3 pikë të grumbulluara, 3 barazime rradhasi. Goli i Salihit ishte një sinjal dhe për trajnerin De Biazi që nuk e aktivizoi shkodranin në ndeshjen me Portugalinë. Me Danimarkën situata mund të jetë ndryshe…
You must be logged in to post a comment Login
als_Latn als_Latn als_Latn eng_Latn